CELEX: 32020R1418
Language: sk
Date: 2020-10-06 00:00:00
Title: Vykonávacie nariadenie Komisie (EÚ) 2020/1418 zo 6. októbra 2020 o povolení zmydelneného extraktu (kapsantínu) z papriky (Capsicum annuum) ako kŕmnej doplnkovej látky pre kurčatá vo výkrme, menej významné druhy hydiny vo výkrme, nosnice a menej významné druhy hydiny chované na znášku (Text s významom pre EHP)

8.10.2020   
               
               
                  SK
               
               
                  Úradný vestník Európskej únie
               
               
                  L 326/7
               
            
         VYKONÁVACIE NARIADENIE KOMISIE (EÚ) 2020/1418
         zo 6. októbra 2020
         o povolení zmydelneného extraktu (kapsantínu) z papriky (Capsicum annuum) ako kŕmnej doplnkovej látky pre kurčatá vo výkrme, menej významné druhy hydiny vo výkrme, nosnice a menej významné druhy hydiny chované na znášku
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 ods. 2 nariadenia (ES) č. 1831/2003 sa stanovuje prehodnotenie doplnkových látok povolených podľa smernice Rady 70/524/EHS (2).
                  
               
                     (2)
                  
                  
                     Zmydelnený extrakt (kapsantín) z papriky (Capsicum annuum) bol v súlade so smernicou 70/524/EHS povolený bez časového obmedzenia ako kŕmna doplnková látka pre hydinu patriaca do skupiny „farbivá vrátane pigmentov“ pod položkou „karotenoidy a xantofyly“. Doplnková látka bola následne zapísaná do registra kŕmnych doplnkových látok ako existujúci výrobok v súlade s článkom 10 ods. 1 písm. b) nariadenia (ES) č. 1831/2003.
                  
               
                     (3)
                  
                  
                     V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie zmydelneného extraktu (kapsantínu) z papriky (Capsicum annuum) ako kŕmnej doplnkovej látky pre kurčatá vo výkrme, menej významné druhy hydiny vo výkrme, nosnice a menej významné druhy hydiny chované na znášku. Žiadateľ požiadal o zaradenie uvedenej doplnkovej látky do kategórie doplnkových látok „senzorické doplnkové látky“ a funkčnej skupiny „farbivá: ii) látky, ktoré pri podávaní zvieratám sfarbujú potraviny živočíšneho pôvodu“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
                  
               
                     (4)
                  
                  
                     Európsky úrad pre bezpečnosť potravín (ďalej len „úrad“) v stanovisku z 29. januára 2020 (3) skonštatoval, že zmydelnený extrakt z papriky (Capsicum annuum) nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Uviedol, že záver týkajúci sa bezpečnosti zmydelneného extraktu (kapsantínu) z papriky (Capsicum annuum) u kurčiat vo výkrme a nosníc možno extrapolovať aj na menej významné druhy hydiny vo výkrme a chované na znášku. Takisto dospel k záveru, že účinná látka je viskózna pasta, takže prevádzkovatelia nebudú vystavení jej vdychovaniu. Žiadateľ uznáva, že účinná látka môže byť dráždivá pre pokožku a oči. Komisia sa preto domnieva, že by sa mali prijať primerané ochranné opatrenia, aby sa zabránilo negatívnym účinkom na zdravie ľudí, najmä pokiaľ ide o používateľov doplnkovej látky, a to vrátane použitia prídavných látok vo forme prípravku, kde nemožno vylúčiť toxicitu pri vdychovaní, podráždenie pokožky/očí alebo kožnú senzibilizáciu. Úrad ďalej dospel k záveru, že doplnková látka má potenciál účinne sfarbovať pokožku brojlerov a vaječné žĺtka. Tento záver sa extrapoloval na menej významné druhy hydiny vo výkrme a chované na znášku. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom Európskej únie zriadeným nariadením (ES) č. 1831/2003.
                  
               
                     (5)
                  
                  
                     Z posúdenia zmydelneného extraktu (kapsantínu) z papriky (Capsicum annuum) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej doplnkovej látky by sa preto malo povoliť podľa prílohy k tomuto nariadeniu.
                  
               
                     (6)
                  
                  
                     Keďže neexistujú bezpečnostné dôvody na okamžité uplatňovanie zmien podmienok povolenia, pokiaľ ide o príslušné látky, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z tohto povolenia.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „farbivá: ii) látky, ktoré pri podávaní zvieratám sfarbujú potraviny živočíšneho pôvodu“, sa za podmienok stanovených v uvedenej prílohe povoľuje ako kŕmna doplnková látka vo výžive zvierat.
         
         
            Článok 2
            
               1.   Látku uvedenú v prílohe, ako aj premixy obsahujúce uvedenú látku vyrobené a označené pred 27. aprílom 2021 v súlade s pravidlami platnými pred 27. októbrom 2020 možno aj naďalej uvádzať na trh a používať až do vyčerpania existujúcich zásob.
            
            
               2.   Kŕmne zmesi a kŕmne suroviny obsahujúce látku uvedenú v prílohe, ktoré sú vyrobené a označené pred 27. októbrom 2021 v súlade s pravidlami platnými pred 27. októbrom 2020, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré sú určené na výrobu potravín.
            
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. októbra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).
         
            (3)  Vestník EFSA (EFSA Journal) (2020) 18(2):6023.
      
      
         
            PRÍLOHA
            
                        
                           Identifikačné číslo doplnkovej látky
                        
                     
                     
                        
                           Doplnková látka
                        
                     
                     
                        
                           Zloženie, chemický vzorec, opis, analytická metóda
                        
                     
                     
                        
                           Druh alebo kategória zvierat
                        
                     
                     
                        
                           Maximálny vek
                        
                     
                     
                        
                           Minimálny obsah
                        
                     
                     
                        
                           Maximálny obsah
                        
                     
                     
                        
                           Iné ustanovenia
                        
                     
                     
                        
                           Koniec platnosti povolenia
                        
                     
                  
                        
                           v mg celkových karotenoidov v účinnej látke/kg kompletného krmiva s obsahom vlhkosti 12 %
                        
                     
                  
                        
                           Kategória senzorických doplnkových látok. Funkčná skupina: farbivá: ii) látky, ktoré pri podávaní zvieratám sfarbujú potraviny živočíšneho pôvodu
                        
                     
                  
                        2a160c
                     
                     
                        Zmydelnený extrakt z papriky (kapsantín)
                     
                     
                        
                           Zloženie doplnkovej látky:
                        
                        zmydelnený extrakt zo sušených plodov Capsicum annuum L. s vysokým obsahom kapsantínu.
                        benzén ≤ 2 mg/kg
                        hexán ≤ 130 mg/kg
                        kapsaicín ≤ 250 mg/kg
                     
                     
                        kurčatá vo výkrme
                     
                     
                        –
                     
                     
                        –
                     
                     
                        40
                     
                     
                        
                                    1.
                                 
                                 
                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.
                                 
                              
                                    2.
                                 
                                 
                                    Na etikete doplnkovej látky a premixov sa musí uvádzať celkový obsah karotenoidov v doplnkovej látke.
                                 
                              
                                    3.
                                 
                                 
                                    Zmydelnený extrakt z papriky (kapsantín) možno uvádzať na trh a používať ako doplnkovú látku vo forme prípravku.
                                 
                              
                                    4.
                                 
                                 
                                    Zmes zmydelneného extraktu z papriky (kapsantínu) a iných povolených karotenoidov a/alebo xantofylov nesmie presiahnuť celkový obsah karotenoidov a/alebo xantofylov 80 mg/kg kompletného krmiva.
                                 
                              
                                    5.
                                 
                                 
                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu očí a kože.
                                 
                              
                     
                        27.10.2030
                     
                  
                        menej významné druhy hydiny vo výkrme
                     
                     
                        –
                     
                     
                        –
                     
                     
                        40
                     
                  
                        nosnice
                     
                     
                        –
                     
                     
                        –
                     
                     
                        40
                     
                  
                        
                           Charakteristika účinnej látky:
                        
                        zmydelnený extrakt zo sušených plodov Capsicum annuum L.
                        celkový obsah karotenoidov: 25 – 90 g/kg
                        kapsantín ≥ 35 % celkových karotenoidov.
                        Číslo CAS (kapsantín): 465-42-9
                        Číslo Einecs (kapsantín): 207-364-1
                        viskózna pasta
                     
                     
                        menej významné druhy hydiny na znášku
                     
                     
                        –
                     
                     
                        –
                     
                     
                        40
                     
                  
                        
                           Analytická metóda  (1)
                           
                        
                        Na stanovenie kapsantínu v kŕmnej doplnkovej látke, premixoch a krmivách:
                        
                                    —
                                 
                                 
                                    vysokoúčinná kvapalinová chromatografia s viditeľnou detekciou (HPLC-Vis).
                                    Na stanovenie celkových karotenoidov a xantofylov v kŕmnej doplnkovej látke:
                                 
                              
                                    —
                                 
                                 
                                    nariadenie Komisie (EÚ) č. 231/2012 s odkazom na monografiu č. 5 JECFA FAO z roku 2008
                                    o extrakte z papriky (Combined Compendium for Food Additive Specifications).
                                    Na stanovenie celkových karotenoidov a xantofylov v premixoch a krmivách:
                                 
                              
                                    —
                                 
                                 
                                    kvapalinová chromatografia s viditeľnou detekciou (LC-Vis) – oficiálna metóda AOAC
                                    970.64.
                                 
                              
                  
               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.